આ જ તપાસ હેઠળ લગભગ 18 લાખ સંદિગ્ધ બેંક ખાતાધારકોને ઇ-મેઇલ અને એસએમએસ મોકલવામાં આવ્યા છે. આ ખાતાઓમાં 5 લાખ રૂપિયાથી વધુ રકમ જમા થઇ હતી, એટલે કે કુલ મળીને લગભગ 4.2 લાખ કરોડ રૂપિયા આ બેંક ખાતાઓમાં જમા થયા હતા. રેવેન્યૂ વિભાગના એક અધિકારી અનુસાર છેલ્લા લગભગ 18-24 મહિનાઓમાં જાણકારીનું વિશ્લેષણ કરતાં એવાં લોકોના નામ બહાર આવી શકે છે, જેમણે આ પ્રક્રિયાનો દુરુપયોગ કર્યો છે. સાથે જ તેમણે કહ્યું કે, આ પ્રક્રિયા દરમિયાન કોઇને કોઇ પણ પ્રકારની તકલીફ ન પડે એ વાતનું પૂરું ધ્યાન રાખવામાં આવશે.